აილამა

აილამა, აჰლამა () — მწვერვალი საქართველოსა და რუსეთის (ყაბარდო-ბალყარეთი) საზღვარზე, რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში.აილამა — უნივერსალური ენციკლოპედიური ლექსიკონი მდებარეობს ცენტრალურ კავკასიონზე, მდინარე ზესხოს მარჯვენა შენაკადის — ყორულდაშის სათავეში. სიმაღლე ზღვის დონიდან 4547 მ. აგებულია იურული ფიქლებით. აილამის ქვედა ფერდობებზე სუბალპური და ალპური მდელოებია, ზედა ფერდობებზე — სუბნივალური და ნივალური ლანდშაფტები. აილამის სამხრეთი ფერდობის ძირას არის ალპინისტური ბანაკი „აილამა“ (შეიქმნა 1965 წელს). მწვერვალზე პირველი ასვლა განხორციელდა 1937 წელს.

 ლიტერატურა 

სქოლიო

კატეგორია:რაჭა-ლეჩხუმისა და ქვემო სვანეთის მხარის მთები